1995D0538 — SL — 24.06.2002 — 002.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B ODLOČBA KOMISIJE z dne 6. decembra 1995 o posebnih pogojih, ki urejajo uvoz ribiških proizvodov in proizvodov iz ribogojstva s poreklom iz Japonske (Besedilo velja za EGP) (95/538/ES) (UL L 304, 16.12.1995, p.52)

spremenjena z:









▼B

ODLOČBA KOMISIJE

z dne 6. decembra 1995

o posebnih pogojih, ki urejajo uvoz ribiških proizvodov in proizvodov iz ribogojstva s poreklom iz Japonske

(Besedilo velja za EGP)

(95/538/ES)







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske skupnosti, ob upoštevanju Direktive Sveta 91/493/EGS z dne 22. julija 1991 o sanitarno-zdravstvenih razmerah za proizvodnjo in dajanje v promet ribiških proizvodov ( 1 ), kakor je bila nazadnje spremenjena z Aktom o pristopu Avstrije, Finske in Švedske, in zlasti člena 11 Direktive, ker je skupina izvedencev Komisije opravila inšpekcijski obisk na Japonskem, da bi preverila pogoje, pod katerimi se ribiški proizvodi proizvajajo, skladiščijo in distribuirajo v Skupnost; ker lahko določbe japonske zakonodaje o zdravstveni inšpekciji in spremljanju ribiških proizvodov veljajo za enakovredne tistim, ki jih določa Direktiva 91/493/EGS; ker je „Ministrstvo za zdravje in socialno skrbstvo – Veterinarski sanitarni oddelek (MHW-VSD)“, ki je pristojni organ na Japonskem, zmožno učinkovitega preverjanja uporabe veljavnih zakonov; ker mora postopek za pridobitev zdravstvenega spričevala, navedenega v členu 11(4)(a) Direktive 91/493/EGS, vključevati tudi opredelitev vzorca spričevala, minimalne zahteve glede jezika(jezikov), v katerih mora biti spričevalo sestavljeno, ter položaj osebe, ki je pooblaščena, da ga podpiše; ker je treba v skladu s členom 11(4)(b) Direktive 91/493/EGS na embalaže ribiških proizvodov pritrditi oznako, ki navaja ime tretje države in številko dovoljenja obrata, iz katerega proizvod izvira; ker je treba v skladu s členom 11(4)(c) Direktive 91/493/EGS sestaviti seznam obratov z dovoljenjem; ker je treba ta seznam sestaviti na podlagi sporočila MHW-VSD Komisiji; ker mora zato MHW-VSD zagotoviti skladnost z določbami, ki jih v ta namen predpisuje člen 11(4) Direktive 91/493/EGS; ker je MHW-VSD zagotovil uradna zagotovila glede skladnosti s pravili, določenimi v Poglavju V priloge k Direktivi 91/493/EGS, in glede izpolnjevanja zahtev, ki so enakovredne tistim, ki jih določa omenjena direktiva za odobritev dovoljenja obratom; ker so ukrepi, ki jih določa ta odločba, v skladu z mnenjem Stalnega veterinarskega odbora, SPREJELA NASLEDNJO ODLOČBO:







▼M1

Člen 1

Oddelek za nadzor in varnost (ISD) Ministrstva za zdravje, delo in socialne zadeve je pristojni organ na Japonskem za preverjanje in potrjevanje skladnosti ribiških in ribogojnih proizvodov z zahtevami Direktive 91/493/EGS.

Člen 2

Ribiški in proizvodi iz ribogojstva, ki izvirajo z Japonske morajo izpolnjevati naslednje pogoje:

1. vsaka pošiljka mora biti opremljena z oštevilčenim izvirnikom potrdila o zdravstveni ustreznosti, ki je pravilno izpolnjen, podpisan in datiran in obsega samo en list v skladu z vzorcem v Prilogi A k tej odločbi;

2. proizvodi morajo izvirati iz preverjenih ustanov, tovarniških ladij, hladilnic oziroma registriranih zamrzovalnih plovil, navedenih v Prilogi B;

3. razen v primeru nepakiranih zamrznjenih ribiških proizvodov, ki so namenjeni izdelavi konzervirane hrane, mora biti na vseh paketih z neizbrisnimi črkami napisana beseda „JAPONSKA“ in številka homologacije/registrska številka izvorne ustanove, tovarniške ladje, hladilnice ali zamrzovalnega plovila.

▼B

Člen 3

1. Spričevalo, navedeno v točki 1 člena 2, mora biti sestavljeno v vsaj enem uradnem jeziku države članice, v kateri se opravljajo pregledi.

▼M1

2. Potrdila morajo vsebovati ime, uradni naziv in podpis predstavnika Oddelka za nadzor in varnost ter njegov uradni žig, ki se po barvi razlikuje drugih podatkov.

▼B

Člen 4

Ta odločba je naslovljena na države članice.

▼M2









PRILOGA A

▼B









PRILOGA B

SEZNAM OBRATOV Z DOVOLJENJEM







Številka dovoljenja Obrat Naslov 0452001 Kyokuyo Shokuhin Co., Ltd No 2 Plant Shiogama-shi, Miyagi 985 0951001 Taiyo Sea-Foods Co., Ltd. Utsunomiya-shi, Tochigi 321-32 2260001 K.K. Takaei Okitsu Kojo Shimizu-shi, Shizuoka 424-02 2831001 Nippon Suisan Kaisha, Ltd Himeji General Plant Himeji-shi, Hyogo 670 2866001 Yamasa Kamaboko Co., Ltd. Shikama-gun, Hyogo 671-21 3404001 Osaki Suisan Co., Ltd. Hiroshima-shi, Hiroshima 733 3404002 CS Kyowareizou Co., Ltd Hiroshima-shi, Hiroshima 733 2801001 CS Nippon Suisan Kaisha, Ltd Rokko Island Cold Stor Kobe-shi, Hyogo 658